Jelaskan Sejarah dari Animonsta Studios dalam bahasa melayu

Animonsta Studios ditubuhkan untuk menghasilkan animasi yang membawa kandungan segar dengan nilai-nilai yang baik untuk pasaran universal. Produk mempunyai kandungan sejagat tetapi dengan sentuhan tempatan melalui, cerita yang menghiburkan dan watak-watak yang tidak dapat dilupakan. Anatara kepakaran mereka sebagai penerbit adalah filem cetera, siri TV, cenderamata dan produk berkaitan lain dalam perniagaan harta intelek.

Pengasas-pengasas Animonsta mempunyai pengalaman industri dalam mencipta filem animasi 3D dan animasi 'blockbuster'. Dengan gabungan pengetahuan dan pengalaman yang diperoleh sebelumnya, mereka telah menubuhkan Animonsta Studios dengan tujuan untuk membawa kandungan sejagat dengan sentuhan tempatan untuk pasaran tempatan dan antarabangsa. ''Lepas ni takde la ganas.''

Produk pertama mereka, BoBoiBoy adalah tentang pengembaraan BoBoiBoy dan rakan-rakannya yang menentang makhluk asing yang menyerang bumi untuk mendapatkan koko. Siri asal BoBoiBoy meliputi 3 musim yang berjumlah 52 episod. Ini diikuti oleh sebuah filem penuh BoBoiBoy: The Movie yang disiarkan di pawagam, dan kemudiannya penjenamaan semula siri itu yang bertajuk BoBoiBoy Galaxy yang memaparkan watak-watak yang sama tapi kini berusia remaja dalam skop antara-planet yang lebih luas. Walaupun sasaran francais ini adalah kanak-kanak dan remaja, isi kandungannya juga sesuai untuk tontonan bersama seisi keluarga.

Sebuah filem susulan kepada BoBoiBoy: The Movie serta juga sebuah siri animasi baharu bertajuk Mechamato telah diumumkan, di mana pelancaran kedua-dua projek ini dirancang dalam tahun 2019.